CELEX: 62020TN0765
Language: mt
Date: 2020-12-31 00:00:00
Title: Kawża T-765/20: Rikors ippreżentat fil-31 ta’ Diċembru 2020 – The Floow vs Il-Kummissjoni

15.3.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 88/33
            
         
      Rikors ippreżentat fil-31 ta’ Diċembru 2020 – The Floow vs Il-Kummissjoni
      (Kawża T-765/20)
      (2021/C 88/45)
      Lingwa tal-kawża: l-Ingliż
      
         Partijiet
      
      
         Rikorrenti: The Floow Ltd (Londra, Ir-Renju Unit) (rappreżentanti: A. Howard, Barrister u J. Berry, Solicitor)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla, kompletament jew parzjalment, id-deċiżjoni tal-Kummissjoni C (2020) 8138 finali, bid-data tas-17 ta’ Novembru 2020, li tordna l-irkupru ta’ flejjes ta’ għotja ta’ Orizzont 2020 li jammontaw għal EUR 161 990,80 flimkien mal-interessi, fir-rigward tal-perijodu awditjat, u tannulla n-nota ta’ debitu msemmija fl-Artikolu 1 tad-deċiżjoni; jew
               
            
                  —
               
               
                  sussidjarjament, tibgħat lura l-kwistjoni quddiem il-Kummissjoni biex terġa’ tikkunsidra u tiddeċiedi mill-ġdid il-livell iktar baxx ta’ kwalunkwe tnaqqis (jekk hemm) li jista’ jirriżulta b’mod xieraq fid-dawl tal-prinċipji stabbiliti mill-Qorti tal-Ġustizzja; jew
               
            
                  —
               
               
                  iktar sussidjarjament, teżerċita l-ġurisdizzjoni tal-Qorti tal-Ġustizzja stess biex tirrepeti l-aġġustament applikabbli li għandu japplika fid-dawl ta’ kwalunkwe bidla magħmula fl-ispejjeż eliġibbli diretti u indiretti, kif il-Qorti Ġenerali tqis xieraq; u
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka żewġ motivi.
      
                  1.
               
               
                  L-ewwel motiv ibbażat fuq li l-Kummissjoni wettqet żbalji serji ta’ liġi, ta’ evalwazzjoni tal-fatt, ta’ apprezzament, ta’ nuqqas ta’ raġunament u irregolaritajiet proċedurali fl-evalwazzjoni tal-konformità tar-rikorrent mar-rekwiżiti ta’ reġistrazzjoni tal-ħin fil-Ftehim tal-Għotja.
               
            
                  2.
               
               
                  It-tieni motiv ibbażat fuq li l-Kummissjoni wettqet żbalji ta’ liġi, apprezzament, u raġunament fin-nuqqas li jiġi żgurat li l-aġġustamenti magħmula għall-ispejjeż iddikjarati kienu ġusti u proporzjonati fid-dawl taċ-ċirkustanzi kollha